خوه‌رى پايز چيه‌ زه‌رده‌  و
وه‌ڵام هيمان
ميرخه‌زه‌وى كالسكه‌ڕان
له‌ ڕى كاوه‌
ها هامشو
وه‌ سوارى
خه‌رى پيرى له‌ پا كه‌فتى
له‌ ئه‌ورى له‌
مه‌نگه‌سه‌كزه‌ و
له‌ وارانى له‌ عه‌ره‌ق و
له‌ ئاژاوه‌
شيتى گه‌نجه‌فه‌ ئويشى بى عار
سان وه‌شنى ئرا مانگ  و
ميرخه‌زه‌وى
تنه‌مه‌زه‌ وى خه‌ر سوار
له‌ ئيواره‌ى
خوه‌ر له‌ زه‌رده‌ى
مه‌نگه‌سكزه‌ و ژه‌نگ و  ژار
ها له‌ كار
تواى بچوو خه‌رگ بارى و
له‌ لاى خوه‌يه‌و
بگرى له‌ چنگ
ده‌مى مليۆن مليۆن
تكه‌ى سه‌ونزى
بزه‌ وه‌ لێو
له‌ ده‌لياى شار
